《余寓王园适当春残尚有小桃临水追想昔时繁丽无复存者借仲信桃花韵》
宋代·李洪

兔葵摇曳雨濛濛，尚有夭桃出旧丛。轻簿不禁三月浪，飘零常恨五更风。

燕泥乱啄粘香蕊，渔艇犹疑趁落红。惆怅眼前兴废事，灵云今已悟真空。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。